PRIJEDLOG FINANSIJSKOG PLANA-

BUDŽETA FERK-a ZA 2022. GODINU

SADRŽAJ

[1. Plan rashoda 4](#_Toc25139532)

[1.1. Bruto plate i naknade zaposlenima 5](#_Toc25139533)

[1.2. Naknade troškova zaposlenih 5](#_Toc25139534)

[1.3. Doprinosi poslodavca 5](#_Toc25139535)

[1.4. Izdaci za materijal i usluge 5](#_Toc25139536)

[1.4.1. Putni troškovi 6](#_Toc25139537)

[1.4.2. Izdaci za energiju 6](#_Toc25139538)

[1.4.3. Izdaci za komunalne usluge i komunikacije 6](#_Toc25139539)

[1.4.4. Izdaci za nabavku administrativnog materijala 6](#_Toc25139540)

[1.4.5. Izdaci za usluge prevoza i goriva 6](#_Toc25139541)

[1.4.6. Izdaci za unajmljivanje imovine i opreme 6](#_Toc25139542)

[1.4.7. Izdaci za materijal i usluge opravki i održavanja 6](#_Toc25139543)

[1.4.8. Izdaci osiguranja, bankarskih usluga i usluga platnog prometa 6](#_Toc25139544)

[1.4.9. Izdaci za ugovorene i druge posebne usluge 6](#_Toc25139545)

[1.5. Kapitalni rashodi 7](#_Toc25139546)

[2. Plan prihoda 7](#_Toc25139547)

[2.1. Prihodi od regulatornih naknada 8](#_Toc25139548)

[2.2. Prihodi od jednokratnih i ostalih naknada 8](#_Toc25139549)

[2.3. Ostali prihodi 8](#_Toc25139550)

[3. Sažetak 8](#_Toc25139551)

[4. Prilog – Prijedlog budžeta FERK-a za 2022. godinu 11](#_Toc25139552)

PRIJEDLOG FINANSIJSKOG PLANA-

BUDŽETA FERK-a ZA 2022. GODINU

Zakonski osnov za izradu Prijedloga finansijskog plana - Budžeta Regulatorne komisije za energiju u Federaciji Bosne i Hercegovine - FERK za 2022. godinu (u daljem tekstu: Prijedlog budžeta FERK-a za 2022. godinu) i podnošenje istog Parlamentu Federacije BiH, je član 31. Zakona o električnoj energiji u Federaciji Bosne i Hercegovine („Službene novine Federacije BiH“ broj 66/13, 94/15 i 54/19), kao i član 17. stav (3) i stav (4) Zakona o naftnim derivatima u Federaciji Bosne i Hercegovine („Službene novine Federacije BiH“ broj 52/14).

Član 31. Zakona o električnoj energiji propisuje:

„(1) Regulatorna komisija se finansira iz prihoda od regulatornih i jednokratnih naknada koje će naplaćivati od imalaca dozvola koji se bave djelatnošću iz člana 12. ovog zakona i prihoda od naknada za dozvole koje izdaje, uključujući i troškove po osnovu arbitraže.

(2) Naknade iz stava (1) ovog člana će biti određene tako da pokrivaju troškove Regulatorne komisije.

(3) Višak prihoda od regulatornih i jednokratnih naknada iz stava (1) ovog člana i drugih naknada ostvarenih od poslova iz nadležnosti Regulatorne komisije, u odnosu na finansijski plan Regulatorne komisije, prenosi se u prihod za narednu godinu.

(4) Budžet Regulatorne komisije usvaja Parlament Federacije prije početka budžetske godine, na prijedlog Regulatorne komisije.

(5) Budžet Regulatorne komisije objavljuje se u „Službenim novinama Federacije BiH“.

Elektroprivredne djelatnosti iz člana 12. Zakona o električnoj energiji su:

* proizvodnja električne energije,
* distribucija električne energije,
* snabdijevanje električnom energijom i
* trgovina električnom energijom.

Član 17. stav (3) i stav (4) Zakona o naftnim derivatima definiše:

„(3) Regulatorna komisija finansira se iz prihoda od regulatornih i jednokratnih naknada koje će naplaćivati od imalaca dozvola koji se bave energetskim djelatnostima iz člana 9. ovog zakona i prihoda od naknada za dozvole koje izdaje, uključujući i naknade troškova na osnovu arbitraže.

(4) Iznos naknada iz stava (3) ovog člana određuje se tako da pokrivaju realne troškove rada Regulatorne komisije.“

Energetske djelatnosti iz sektora naftne privrede u skladu sa članovima 9., 17. i 19. Zakona o naftnim derivatima, za koje FERK izdaje dozvole za rad, su:

1. proizvodnja naftnih derivata,

2. trgovina na veliko naftnim derivatima osim LPG-om,

3. transport naftnih derivata drumskim ili željezničkim saobraćajem,

4. skladištenje naftnih derivata osim LPG-a i

5. trgovanje LPG-om.

Prijedlog budžeta FERK-a za 2022. godinu ima za cilj osigurati uslove za finansijsku stabilnost i likvidnost poslovanja FERK-a, a sve zbog nesmetanog obavljanja poslova iz nadležnosti, zbog kojih je osnovan. **Prijedlog budžeta FERK-a za 2022. godinu planiran je na istom nivou kao prethodne tri godine 2019., 2020. i 2021.**

Struktura Prijedloga budžeta FERK-a za 2022. godinu u nastavku je detaljno obrazložena.

# **1. Plan rashoda**

Zakonom o električnoj energiji u Federaciji Bosne i Hercegovine („Službene novine Federacije BiH“ broj 66/13, 94/15 i 54/19), kao i Zakonom o korištenju obnovljivih izvora energije i efikasne kogeneracije („Službene novine Federacije BiH“ broj 70/13 i 5/14), propisane su nadležnosti FERK-a iz oblasti električne energije, a Zakonom o naftnim derivatima u Federaciji Bosne i Hercegovine („Službene novine Federacije BiH“ broj 52/14) FERK-u su propisane nadležnosti iz oblasti naftne privrede. Takođe se očekuje dobivanje nadležnosti i iz sektora gasa i energetske efikasnosti. Da bi se nesmetano odvijale aktivnosti, koje su propisane naprijed navedenim zakonima, pripremljen je Prijedlog budžeta FERK-a za 2022. godinu.

Ukupno planirani rashodi za 2022. godinu iznose 3.787.266,00 KM.

U nastavku su obrazložene pojedine planirane stavke rashoda.

| Konto | Opis stavke Budžeta | Iznos u 2022. | Iznos u 2021. |
| --- | --- | --- | --- |
| (KM) | (KM) |
| 6111 | Bruto plate i naknade zaposlenima | 2.276.507,00 | 2.113.982,00 |
| 6112 | Naknada troškova zaposlenih | 207.800,00 | 174.780,00 |
| 612 | Doprinosi poslodavca | 258.270,00 | 239.831,00 |
| 613 | Izdaci za materijal i usluge | 524.689,00 | 521.673,00 |
| 6131 | Putni troškovi | 64.000,00 | 62.743,00 |
| 6132 | Izdaci za energiju | 14.000,00 | 12.000,00 |
| 6133 | Izdaci za komunalne usluge i komunikaciju | 29.870,00 | 29.730,00 |
| 6134 | Administrativni materijal | 23.500,00 | 26.000,00 |
| 6135 | Izdaci za usluge prevoza i goriva | 16.200,00 | 16.500,00 |
| 6136 | Unajmljivanje imovine i opreme | 187.745,00 | 195.000,00 |
| 6137 | Materijal i usluge opravki i održavanja | 35.000,00 | 41.500,00 |
| 6138 | Izdaci osiguranja, bankarskih usluga i usluga platnog prometa | 19.300,00 | 18.200,00 |
| 6139 | Ugovorene i druge posebne usluge | 135.074,00 | 120.000,00 |
| 821 | Kapitalni rashodi | 520.000,00 | 737.000,00 |
| 821300 | Nabavka opreme | 75.000,00 | 80.000,00 |
| 821500 | Nabavka stalnih sredstava u obliku prava | 45.000,00 | 47.000,00 |
| 821311 | Nabavka namještaja | **-** | 10.000,00 |
| 821000 | Nabavka stalnih sredstava (zemljište i građevina) |  |  |
| 400.000,00 | 600.000,00 |
| UKUPNO RASHODA | |  |  |
| 3.787.266,00 | 3.787.266,00 |

1.1. Bruto plate i naknade zaposlenima

FERK je u Prijedlogu budžeta FERK-a za 2022. godinu na stavci bruto plata i naknada plata zaposlenima planirao iznos od 2.276.507,00 KM, što predstavlja povećanje za 7,69% u odnosu na Budžet FERK-a za 2021. godinu. Razlozi za povećanje su sljedeći:

-Planirana stavka je usklađena sa povećanjem prosječnih plata u Federaciji BiH, gdje je došlo do povećanja 4,05% u odnosu na podatak iz desetog mjeseca 2020. godine, što je 12 mjeseci u momentu izrade ovog prijedloga, te je trend prosječnih plata u Federaciji BiH i dalje rastući, kako do kraja 2021. godine tako i u 2022. godini;

-Naknade za pomoć u slučaju smrti su prebačene na oporezive naknade, i povećale su ukupan iznos za 14.490,00 KM;

-Minuli staž zaposlenih se svake godine povećava za 0,6% za sve zaposlene na godišnjem nivou.

Sve navedeno je uticalo na ukupno povećanje Bruto plata i naknada zaposlenih kako je naprijed navedeno.

1.2. Naknade troškova zaposlenih

Na stavci naknada troškova zaposlenih u Prijedlogu budžeta FERK-a za 2022. godinu planiran je iznos od 207.800,00 KM, što predstavlja povećanje za 18,89% u odnosu naBudžet FERK-a za 2021. godinu. Do povećanja je došlo prije svega iz razloga što:

-Na stavci otpremnina zbog odlaska u penziju u 2022. godini su planirana sredstva u iznosu od 40.000,00 KM, a u prošloj godini nisu bila planirana ta sredstva;

-Naknade koje se vežu za prosječne plate, topli obrok i regres, su povećane u skladu sa prosječnim povećanjem plata u FBiH.

1.3. Doprinosi poslodavca

Na stavci doprinosa poslodavca u Prijedlogu budžeta FERK-a za 2022. godinu planiran je iznos od 258.270,00 KM što je povećanje za 7,69% u odnosu na Budžet FERK-a za 2021. godinu, zbog usklađivanja sa povećanjem plata i naknada zaposlenih koje su oporezive.

1.4. Izdaci za materijal i usluge

Na stavci izdaci za materijal i usluge planiran je iznos od 524.689,00,00 KM, što predstavlja neznatno povećanje za 0,58% u odnosu na predhodnu godinu.

U nastavku su navedene osnovne karakteristike kretanja pojedinih izdataka unutar ovih troškova.

1.4.1. Putni troškovi

Putni troškovi su povećani za 2,00% u odnosu na Budžet FERK-a za 2021. godinu.

1.4.2. Izdaci za energiju

Izdaci za energiju su povećani za 16,67%, uzimajući u obzir ostvarene troškove za električnu energiju u 2021. godini u poslovnom prostoru, te činjenicu da se u prethodnoj godini duži period rad obavljao od kuće, zbog pandemije, pa su troškovi bili niži od onih koji bi bili da se stalno radilo u poslovnim prostorijama.

1.4.3. Izdaci za komunalne usluge i komunikacije

Izdaci za komunalne usluge i komunikacije su se povećani za svega 0,47% .

1.4.4. Izdaci za nabavku administrativnog materijala

Izdaci za administrativni materijal su smanjeni za 9,62% uzimajući u obzir realne izdatke iz 2021. godine.

1.4.5. Izdaci za usluge prevoza i goriva

Izdaci za gorivo i prevoz su smanjeni za 1,82%, u odnosu na 2021. godinu. Smanjenje se ustvari odnosi na troškove registracije automobila, dok su troškovi goriva ostali na istom nivou kao i 2021. godine. U 2022. godini očekuje se normalizacija rada, a što će rezultirati povećanim putovanjima za nadgledanje i obavljanje drugih aktivnosti vezanih za putovanja. Takođe, uzeo se u obzir trend rasta cijena goriva u posljednjem periodu i ne zna se kada će se zaustaviti. Zbog svega navedenog taj trošak je planiran na istom nivou kao i prethodne godine.

1.4.6. Izdaci za unajmljivanje imovine i opreme

Izdaci za unajmljivanje imovine su smanjeni za 3,72%, a što je rezultat pregovora sa zakupodavcem kod kojeg FERK iznajmljuje poslovni prostor.

1.4.7. Izdaci za materijal i usluge opravki i održavanja

Izdaci za materijal i usluge opravki i održavanja su se smanjili za 15,66% uzimajući u obzir kretanje istih troškova u 2021. godini.

1.4.8. Izdaci osiguranja, bankarskih usluga i usluga platnog prometa

Izdaci osiguranja, bankarskih usluga i usluga platnog prometa su povećani za 6,04%, prije svega zbog povećanja osnovnih sredstava tokom 2021. godine koja se osiguravaju u skladu sa zakonskom regulativom. Takođe, kod planiranja ovih izdataka imalo se u vidu trend kretanja cijene svih usluga koje su u uzlaznoj putanji.

1.4.9. Izdaci za ugovorene i druge posebne usluge

Izdaci za ugovorene i druge posebne usluge su povećani za 12,56%, uglavnom zbog povećanja izdataka na stavci oglašavanja u „Službenim novinama Federacije BiH“ i na stavci dnevne štampe. Takođe u Prijedlogu budžeta za 2022. godinu su planirana sredstva za sistematske preglede radnika, a izdatka u tu svrhu prethodne godine nije bilo, dok je na svim drugim stavkama u ovoj grupi izdataka došlo do malih smanjenja.

1.5. Kapitalni rashodi

Na stavci kapitalnih rashoda planiran je iznos od 520.000,00 KM, što predstavlja smanjenje od 29,44% u odnosu na Budžet FERK-a za 2021. godinu.

Na stavci nabavke opreme planiran je iznos od 75.000,00 KM, što predstavlja smanjenje u odnosu na Budžet FERK-a za 2021. godinu za 6,25%, i odnosi se na planirano inoviranje stare opreme, te nabavku opreme koja će olakšati obavljanje svakodnevnih obaveza, te biti u skladu sa razvojnim tehnologijama.

Na stavci nabavke stalnih sredstava u obliku prava planiran je iznos od 45.000,00 KM, što predstavlja smanjenje u odnosu na Budžet FERK-a za 2021. godinu za 4,26% i odnosi se na nabavke novih verzija postojećih softvera i novih licenci koje će omogućiti i online rad u FERK-u.

Na kapitalnim ulaganjima nema nabavke niti zamjene starih automobila, kao ni u Budžetu FERK-a za 2021. godinu, iako su neki automobili po starosti već dospjeli za zamjenu. Imajući u vidu sveopštu situaciju u privredi Federacije BiH, ova nabavka je ostavljena za bolja vremena.

Na stavci nabavke zemljišta i građevina planiran je iznos u ovoj godini od 400.000,00 KM, za trajno rješavanje izgradnje poslovnog prostora FERK-a, a što je za 33,33% manje u odnosu na Budžete iz predhodnih godina.

Parlament Federacije BiH 2015. godine je donio Odluku o odobravanju zahtjeva Regulatorne komisije za energiju u Federaciji Bosne i Hercegovine – FERK za izgradnju poslovnog prostora u Mostaru („Službene novine Federacije BiH“ broj 102/15). U cilju realizacije donešene odluke, u Budžetu FERK-a u 2016., 2017., 2018., 2019., 2020. i 2021. godini planirana su sredstva na stavci nabavka građevina u iznosima od 620.000,00 KM, 600.000,00 KM, 600.000,00 KM, 600.000,00 KM, 600.000,00 KM i 600.000,00 KM.

U Prijedlogu budžeta FERK-a za 2022. godinu nastavljaju se planirati ova namjenska sredstva, ali u umanjenom iznosu u odnosu na prethodne godine, i to u iznosu od 400.000,00 KM. Ovako kontinuirano prikupljanje sredstva za ovu namjenu će eliminisati bilo kakvo zaduživanje kod poslovnih banaka za trajno rješavanje poslovnog prostora FERK-a.

# **2. Plan prihoda**

Ukupno planirani prihodi FERK-a za 2022. godinu iznose 3.787.266,00 KM što odgovara planiranim ukupnim rashodima, a struktura planiranih prihoda data je u nastavku.

|  |  |  |
| --- | --- | --- |
| Vrsta prihoda | Iznos 2022. | Iznos 2021. |
| (KM) | (KM) |
| Regulatorne naknade za obavljanje elektroprivrednih djelatnosti | 3.347.266,00 | 3.397.266,00 |
| Regulatorne naknade za obavljanje djelatnosti iz sektora naftne privrede | 300.000,00 | 300.000,00 |
| Jednokratne naknade | 100.000,00 | 70.000,00 |
| Ostali prihodi | 40.000,00 | 20.000,00 |
| UKUPNO PRIHODA | 3.787.266,00 | 3.787.266,00 |

Prihode Regulatorne komisije čine:

2.1. Prihodi od regulatornih naknada

Prihodi od regulatornih naknada u Prijedlogu budžeta za 2022. godinu planirani su u ukupnom iznosu od 3.647.266,00 KM, od čega su:

- Regulatorne naknade za obavljanje elektroprivrednih djelatnosti 3.347.266,00 KM i

- Regulatorne naknade za obavljanje djelatnosti iz sektora naftne privrede 300.000,00 KM.

Iznosi regulatornih naknada koje će plaćati imaoci dozvola bit će definisani u skladu sa Pravilnikom o metodologiji i načinu obračuna regulatornih naknada.

2.2. Prihodi od jednokratnih i ostalih naknada

Prilikom podnošenja zahtjeva za izdavanje dozvola za rad i zahtjeva za tarife, odnosno pokretanja arbitraže, podnosioci zahtjeva dužni su izvršiti uplatu jednokratne naknade u skladu sa FERK-ovim odlukama o jednokratnim naknadama.

Prihodi po ovom osnovu za 2022. godinu planirani su u iznosu od 100.000,00 KM.

2.3. Ostali prihodi

Ostali prihodi obuhvataju prihode od naknada po osnovu kamata po viđenju, kursnih razlika i slično. U Prijedlogu budžeta FERK-a za 2022. godinu ostali prihodi su planirani u iznosu od 40.000,00 KM.

# **3. Sažetak**

Ukupni rashodi u Prijedlogu budžeta FERK-a za 2022. godinu zadržani su na istom nivou u iznosu od 3.787.266,00 KM kao i u Budžetima FERK-a za 2019., 2020. i 2021. godinu. Iz navedenog slijedi da je Prijedlog budžeta FERK-a već četvrtu godinu planiran bez povećanja ukupnih sredstava, samo sa drugačijom raspodjelom unutar planiranih stavki.

Kapitalna ulaganja koja se odnose na prikupljanje sredstava za trajno rješavanje smještaja FERK-a su u ovom Prijedlogu budžeta smanjena za 200.000,00 KM, kao i kapitalni rashodi za opremu, namještaj i stalna sredstva u obliku prava su smanjeni za 17.000,00 KM, što je ostavilo prostora za korigovanje drugih izdataka.

U skladu sa navedenim rezultiralo je povećanje Bruto plata i naknada iz više razloga:

-redovna povećanja plata zbog usklađivanja porasta sa prosječnom platom,

-planiranje stavki otpremnina za odlazak u penziju, kojih već duži period u FERK-u nije bilo jer radnici nisu ispunjavali uslove za istu i

-planiranje sistematskih pregleda koji se po pravilima FERK-a planiraju svake druge godine.

FERK u 2022. godini nije planirao zamjene starih automobila sa novima, a koji ispunjavaju uslove po Pravilniku o nabavkama i korištenju automobila, te se ostavilo za neka bolja vremena i bolju sveukupnu situaciju u privredi Federacije BiH.

Ostali izdaci su se planirali na nivou stvarno ostvarenih izdataka u 2021. godini i domaćinski se utvrđivao svaki izdatak, tako se oko zakupa poslovnog prostora pregovaralo sa zakupodavcem, te se smanjila cijena zakupa za 7.255,00 KM na godišnjem nivou, a za naredne dvije godine.

Sve navedeno je rezultiralo da četvrtu godinu zaredom FERK ide sa Prijedlogom budžeta na potpuno istom nivou od 3.787.266,00 KM, bez obzira na trend poskupljivanja mnogih roba, usluga i energenata, koji se dešavaju u posljednje vrijeme.

Očekujemo stabilizaciju na tržištu i vjerujemo da će nam planirana sredstva omogućiti nesmetano poslovanje.

Ukupno planirani prihodi FERK-a za 2022. godinu iznose 3.787.266,00 KM što odgovara planiranim ukupnim rashodima i to prema sljedećoj strukturi:

- Regulatorne naknade za obavljanje elektroprivrednih djelatnosti u iznosu od 3.347.266,00 KM,

- Regulatorne naknade za obavljanje djelatnosti iz sektora naftne privrede u iznosu od 300.000,00 KM,

- Jednokratne naknade u iznosu od 100.000,00 KM i

- Ostali prihodi u iznosu od 40.000,00 KM.

# **4. Prilog – Prijedlog budžeta FERK-a za 2022. godinu**

Regulatorna komisija za energiju u Federaciji Bosne i Hercegovine - FERK je na osnovu člana 31. Zakona o električnoj energiji u Federaciji Bosne i Hercegovine („Službene novine Federacije BiH“ broj 66/13, 94/15 i 54/19), člana 17. Zakona o naftnim derivatima u Federaciji Bosne i Hercegovine („Službene novine Federacije BiH“ broj 52/14), člana 23. Statuta Regulatorne komisije za energiju u Federaciji Bosne i Hercegovine („Službene novine Federacije BiH“ broj 24/14 i 91/15) i člana 11. stav (1) Poslovnika o radu Regulatorne komisije za energiju u Federaciji Bosne i Hercegovine („Službene novine Federacije BiH“ broj 29/14, 31/16 i 84/19), na 22/21 internom sastanku održanom dana 11.11.2021. godine donijela prijedlog:

**BUDŽETA**

**FERK-a za 2022. godinu**

Član 1.

FERK se finansira iz prihoda od regulatornih naknada i jednokratnih naknada koje će naplaćivati od imalaca dozvola koji se bave djelatnošću iz člana 12. Zakona o električnoj energiji u Federaciji Bosne i Hercegovine i iz prihoda od regulatornih naknada i jednokratnih naknada koje će naplaćivati od imalaca dozvola koji se bave djelatnošću iz člana 17. Zakona o naftnim derivatima u Federaciji Bosne i Hercegovine, te prihoda koje ostvaruje na osnovu drugih zakona iz oblasti energije, kao i prihoda od naknada za dozvole koje izdaje, uključujući i naknade troškova na osnovu arbitraže.

Član 2.

Budžet FERK-a za 2022. godinu sastoji se od:

Bilans prihoda i Bilans rashoda

1. **Prihodi 3.787.266,00 KM**
2. **Rashodi 3.787.266,00 KM**

Član 3.

Prihodi za 2022. godinu koristit će se za redovno obavljanje djelatnosti FERK-a, te ukoliko se ostvari višak prihoda od regulatornih i jednokratnih naknada kao i drugih naknada ostvarenih od poslova iz nadležnosti FERK-a, u odnosu na finansijski plan FERK-a, isti će se prenijeti u prihod za narednu 2022. godinu, a sve u skladu sa stavom (3) člana 31. Zakona o električnoj energiji u Federaciji Bosne i Hercegovine.

Budžet – prihodi FERK-a za 2022. godinu

|  |  |
| --- | --- |
| Vrsta prihoda | Iznos  (KM) |
| Regulatorne naknade za obavljanje elektroprivrednih djelatnosti | 3.347.266,00 |
| Regulatorne naknade za obavljanje djelatnosti iz sektora naftne privrede | 300.000,00 |
| Jednokratne naknade | 100.000,00 |
| Ostali prihodi | 40.000,00 |
| UKUPNO PRIHODA ZA 2022. GODINU | 3.787.266,00 |

Član 4.

Obzirom na specifičnost budžeta FERK-a ostavlja se mogućnost unutrašnje preraspodjele, tj. korekcija budžetskih stavki, u okviru odobrenih sredstava i to najviše do 10% između odobrenih potkategorija stavki budžeta. Korekcije će se provoditi internim odlukama FERK-a, koje će biti prezentirane Parlamentu Federacije BiH (ukoliko ih bude) sa finansijskim izvještajima u sklopu Izvještaja o radu FERK-a za 2022. godinu, a sve u skladu sa članom 23. stav (1) Zakona o električnoj energiji u Federaciji Bosne i Hercegovine.

Budžet – rashodi FERK-a za 2022. godinu:

|  |  |  |
| --- | --- | --- |
| Konto | Opis stavke Budžeta | Iznos  (KM) |
| 6111 | Bruto plate i naknade zaposlenima | 2.276.507,00 |
| 6112 | Naknada troškova zaposlenih | 207.800,00 |
| 612 | Doprinosi poslodavca | 258.270,00 |
| 613 | Izdaci za materijal i usluge | 524.689,00 |
| 6131 | Putni troškovi | 64.000,00 |
| 6132 | Izdaci za energiju | 14.000,00 |
| 6133 | Izdaci za komunalne usluge i komunikaciju | 29.870,00 |
| 6134 | Administrativni materijal | 23.500,00 |
| 6135 | Izdaci za usluge prevoza i goriva | 16.200,00 |
| 6136 | Unajmljivanje imovine i opreme | 187.745,00 |
| 6137 | Materijal i usluge opravki i održavanja | 35.000,00 |
| 6138 | Izdaci osiguranja, bankarskih usluga i usluga platnog prometa | 19.300,00 |
| 6139 | Ugovorene i druge posebne usluge | 135.074,00 |
| 821 | Kapitalni rashodi | 520.000,00 |
| 821300 | Nabavka opreme | 75.000,00 |
| 821500 | Nabavka stalnih sredstava u obliku prava | 45.000,00 |
| 821000 | Nabavka stalnih sredstava (zemljište i građevina) | 400.000,00 |
| UKUPNO RASHODA ZA 2022. GODINU | | 3.787.266,00 |

Član 5.

Ovaj budžet stupa na snagu narednog dana od dana objavljivanja u „Službenim novinama Federacije BiH“ i primjenjivat će se u poslovnoj 2022. godini.

**Mostar, 11.11.2021. godine PREDSJEDNICA FERK-a Broj: 08-11-1158-1/21 Sanela Pokrajčić, s.r**